CELEX: E2006C0412
Language: fi
Date: 2006-12-19 00:00:00
Title: EFTAn valvontaviranomaisen päätös N:o 412/06/KOL, tehty 19 päivänä joulukuuta 2006 , Norjan alusrekisteriin (Norwegian Ordinary Shipping Register) rekisteröidyillä aluksilla työskenteleville merenkulkijoille tarkoitetusta veronpalautusjärjestelmästä — Tiivistelmä

17.5.2007   
            
            
               FI
            
            
               Euroopan unionin virallinen lehti
            
            
               C 111/20
            
         EFTAn valvontaviranomaisen päätös N:o 412/06/KOL, tehty 19 päivänä joulukuuta 2006, Norjan alusrekisteriin (Norwegian Ordinary Shipping Register) rekisteröidyillä aluksilla työskenteleville merenkulkijoille tarkoitetusta veronpalautusjärjestelmästä
   Tiivistelmä
   (2007/C 111/08)
   
               Tuen numero
            
            
               61026
            
         
               EFTA-valtio
            
            
               Norjan kuningaskunta
            
         
               Alue
            
            
               Norja
            
         
               Tukiohjelman nimike ja tarkoitus
            
            
               Norjan alusrekisteriin (Norwegian Ordinary Shipping Register, NOR) rekisteröidyillä aluksilla työskenteleville merenkulkijoille tarkoitettu veronpalautusjärjestelmä.
               Merenkulkijoiden työllisyyttä ja koulutusta edistämään luodun veronpalautusjärjestelmän päätavoite on säilyttää ja lisätä norjalaisten ja ETA-alueen merenkulkijoiden työpaikkoja, varmistaa merenkulkijoiden työllistyminen ja korkealaatuinen koulutus sekä parantaa tällaisia merenkulkijoita työllistävien yritysten kilpailuasemaa. Järjestelmän laajempana strategisena tavoitteena on turvallisuuden parantaminen sekä osaamisen säilyttäminen ja kehittäminen koko merenkulkualalla.
            
         
               Oikeusperusta
            
            
               Norjan suurkäräjien tekemän päätöksen mukainen vuosittainen talousarvio sekä 21 päivänä joulukuuta 2005 annettu asetus N:o 1720.
            
         
               Tukiohjelman arvioidut vuosikustannukset
            
            
               Tukiohjelma
            
            
               Vuoden 2006 arvioidut kustannukset:
               Itse tukiohjelma
            
            
                
            
         
               1 210 miljoonaa NOK
            
            
               152 miljoonaa EUR
            
         
               Ilmoituksen mukaiset muutokset järjestelmään vuonna 2006
            
            
                
            
         
               45 miljoonaa NOK
            
            
               5,65 miljoonaa EUR
            
         
               Kesto
            
            
               Norjan suurkäräjien tekemät päätökset vuosittaisesta talousarviosta määräävät veronpalautusjärjestelmän laajuuden. Järjestelmä rajoittuu siis verovuoteen. Järjestelmän voimassaolon jatkuminen vuosittain riippuu sille seuraavan verovuoden talousarviossa myönnetyistä määrärahoista. Järjestelmää ei periaatteessa ole sidottu tiettyyn ajanjaksoon, mutta jos se on vielä käytössä kymmenen vuoden kuluttua, siitä annetaan uusi ilmoitus.
            
         
               Tuen enimmäisintensiteetti
            
            
               Tukijärjestelmä korvaa alusten omistajille merenkulkijoilta kerätyt verot ja sosiaaliturvamaksut sekä aluksen omistajan maksamat sosiaaliturvamaksut.
               Näiden palautusten määrä ei koskaan ylitä maksetun tuloveron ja sosiaaliturvamaksujen määrää.
            
         
               Alat, joita tuki koskee
            
            
               Meriliikenne
            
         
               Tuen myöntävän viranomaisen nimi ja osoite
            
            
               
                           Ministry of Trade and Industry
                        
                     
                           P.O. Box 8014 Dep
                        
                     
                           N-0030 Oslo